CELEX: 32019D1291
Language: fi
Date: 2019-07-30 00:00:00
Title: Komission täytäntöönpanopäätös (EU) 2019/1291, annettu 30 päivänä heinäkuuta 2019, siitä, onko Sveitsin maksuvyöhykkeen vuoden 2019 yksikköhinta täytäntöönpanoasetusten (EU) N:o 390/2013 ja (EU) N:o 391/2013 mukainen (tiedoksiannettu numerolla C(2019) 5532) (ETA:n kannalta merkityksellinen teksti.)

1.8.2019   
               
               
                  FI
               
               
                  Euroopan unionin virallinen lehti
               
               
                  L 203/8
               
            
         KOMISSION TÄYTÄNTÖÖNPANOPÄÄTÖS (EU) 2019/1291,
         annettu 30 päivänä heinäkuuta 2019,
         siitä, onko Sveitsin maksuvyöhykkeen vuoden 2019 yksikköhinta täytäntöönpanoasetusten (EU) N:o 390/2013 ja (EU) N:o 391/2013 mukainen
         
            
               (tiedoksiannettu numerolla C(2019) 5532)
            
         
         (Ainoastaan italian-, ranskan- ja saksankieliset tekstit ovat todistusvoimaisia)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan yhteisön ja Sveitsin valaliiton välisen sopimuksen lentoliikenteestä, jäljempänä ’sopimus’ (1),
         ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (palveluntarjonta-asetus) (2) ja erityisesti sen 15 artiklan 4 kohdan,
         ottaa huomioon lennonvarmistuspalvelujen yhteisestä maksujärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 391/2013 (3) ja erityisesti sen 17 artiklan 1 kohdan d alakohdan,
         sekä katsoo seuraavaa:
         
                     (1)
                  
                  
                     Täytäntöönpanoasetuksessa (EU) N:o 391/2013 vahvistetaan lennonvarmistuspalvelujen yhteinen maksujärjestelmä. Yhteinen maksujärjestelmä on olennainen osa Euroopan parlamentin ja neuvoston asetuksen (EY) N:o 549/2004 (4) 11 artiklan ja komission täytäntöönpanoasetuksen (EU) N:o 390/2013 (5) mukaisesti perustetun suorituskyvyn kehittämisjärjestelmän tavoitteiden saavuttamisessa.
                  
               
                     (2)
                  
                  
                     Komission täytäntöönpanopäätöksessä 2014/132/EU (6) vahvistetaan toiselle viitejaksolle 2015–2019 unionin laajuiset suorituskykytavoitteet, joihin sisältyy myös reitinaikaisten lennonvarmistuspalvelujen kustannustehokkuustavoite ilmaistuna kyseisten palvelujen tarjoamisen määrättyinä yksikkökustannuksina.
                  
               
                     (3)
                  
                  
                     Täytäntöönpanoasetuksen (EU) N:o 391/2013 17 artiklan 1 kohdan b ja c alakohdan mukaan komissio arvioi jäsenvaltioiden komissiolle toimittamat vuoden 2019 maksuvyöhykkeiden yksikköhinnat 1 päivään kesäkuuta 2018 mennessä mainitun täytäntöönpanoasetuksen 9 artiklan 1 ja 2 kohdan mukaisesti. Arvioinnissa tarkistetaan, että yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
                  
               
                     (4)
                  
                  
                     Komissio on Eurocontrolin suorituskyvyn tarkastusyksikön ja Eurocontrolin lentoreittimaksujen keskustoimiston avustamana suorittanut vuoden 2019 yksikköhintojen arvioinnin käyttäen jäsenvaltioiden ja Sveitsin 1 päivään marraskuuta 2018 mennessä toimittamia tietoja ja lisätietoja.
                  
               
                     (5)
                  
                  
                     Mainitun arvioinnin perusteella ja ottaen huomioon Keski-Euroopan toiminnallisen ilmatilan lohkon (FABEC) suorituskykytavoitteiden yhteensopivuuden tarpeen asetuksen (EY) N:o 549/2004 11 artiklan 3 kohdan c alakohdan mukaisesti, komissio on todennut täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti ja rajoittamatta asetuksen (EU) N:o 550/2004 16 artiklaa soveltamista, että Sveitsin ilmoittama lentoreittimaksuvyöhykkeen vuoden 2019 yksikköhinta on täytäntöönpanoasetusten (EU) N:o 390/2013 ja (EU) N:o 391/2013 mukainen.
                  
               
                     (6)
                  
                  
                     Täytäntöönpanoasetuksen (EU) N:o 391/2013 17 artiklan 1 kohdan mukaan yksikköhinnat asetetaan kansallisena valuuttana. Sen vuoksi tässä päätöksessä tarkoitetut yksikköhinnat olisi esitettävä Sveitsin frangeina.
                  
               
                     (7)
                  
                  
                     Komissio on ilmoittanut Sveitsille tästä päätöksestä ja antanut sille mahdollisuuden esittää huomautuksia sopimuksen 19 artiklan 2 kohdan mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Sveitsin lentoreittimaksuvyöhykkeen vuoden 2019 yksikköhinta, joka on 106,33 Sveitsin frangia, on täytäntöönpanoasetusten (EU) N:o 390/2013 ja (EU) N:o 391/2013 mukainen.
         
         
            2 artikla
            Tämä päätös on osoitettu Sveitsin valaliitolle.
         
         
            Tehty Brysselissä 30 päivänä heinäkuuta 2019.
            
               
                  Komission puolesta
               
               Violeta BULC
               
                  Komission jäsen
               
            
         
         
            (1)  EUVL L 114, 30.4.2002, s. 73.
         
            (2)  EUVL L 96, 31.3.2004, s. 10.
         
            (3)  EUVL L 128, 9.5.2013, s. 31.
         
            (4)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 196, 31.3.2004, s. 1).
         
            (5)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
         
            (6)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).